Proposta għal regolament tal-Kunsill li jemenda r-Regolament (KE) Nru 2505/96 li jiftaħ u jipprovdi għall-amministrazzjoni ta’ kwoti ta’ tariffi tal-Komunità awtonomi għal ċerti prodotti agrikoli u industrijali /* KUMM/2009/0232 finali */





[pic] | KUMMISSJONI TAL-KOMUNITAJIET EWROPEJ | Brussel 20.5.2009 KUMM(2009) 232 finali Proposta għal REGOLAMENT TAL-KUNSILL li jemenda r-Regolament (KE) Nru 2505/96 li jiftaħ u jipprovdi għall-amministrazzjoni ta’ kwoti ta’ tariffi tal-Komunità awtonomi għal ċerti prodotti agrikoli u industrijali MEMORANDUM TA’ SPJEGAZZJONI KUNTEST TAL-PROPOSTA Ir-raġunijiet għall-proposta u l-għanijiet tagħha L-ammont tal-kwota għal ċerti kwoti ta' tariffi tal-Komunità awtonomi mhuwiex biżżejjed biex ilaħħaq mal-ħtiġijiet tal-industrija Komunitarja għall-perjodu attwali tal-kwota. Bi tweġiba għat-talbiet minn diversi Stati Membri, il-Kummissjoni flimkien mal-esperti tal-gvernijiet konċernati, ikkunsidrat jekk għandhomx jiftħu, iżidu jew jestendu, il-kwoti tat-tariffi awtonomi għal ċerti prodotti industrijali. Kuntest ġenerali Fl-20 ta’ Diċembru 1996 il-Kunsill adotta r-Regolament (KE) Nru 2505/96 li jiftaħ u jipprovdi għall-amministrazzjoni ta’ kwoti ta’ tariffi tal-Komunità awtonomi għal ċerti prodotti agrikoli u industrijali sabiex id-domanda Komunitarja għall-prodotti konċernati tkun tista’ tintlaħaq fl-aqwa kundizzjonijiet possibbli. Il-kwoti tat-tariffi tal-Komunità l-ġodda għandhom jinfetħu bir-rati ta’ dazju żero għal ammonti xierqa, mingħajr ma jfixklu s-swieq ta' prodotti ta’ dan it-tip. Id-diskussjonijiet fil-laqgħat tal-Grupp Ekonomiku dwar il-Kwistjonijiet Tariffarji wrew li l-Istati Membri kienu lesti li jiftħu jew iżidu l-ammonti tal-kwoti għall-prodotti koperti bil-proposta għal Regolament, mingħajr ma jfixklu s-swieq ta' prodotti ta’ dan it-tip. Għal ċerti prodotti li għalihom infetħet kwota ta' tariffa awtonoma permezz tar-Regolament (KE) Nru 2505/96, l-ammont tal-kwota stabbilit f'dak ir-Regolament huwa mfisser f'unità ta' kejl li ma tinvolvix il-piż f'tunnellati jew f'kilogrammi u l-valur. Fil-każ li l-ebda unità ta' kejl supplimentari ma ġiet stipulata għal dawk il-prodotti fin-Nomeklatura Maqgħuda stabbilita fl-Anness I għar-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana, jista' jkun hemm inċertezza fir-rigward tal-unità ta' kejl li għandha tintuża. Minħabba raġunijiet ta' ċarezza u fl-interess ta' ġestjoni tal-kwoti aħjar huwa neċessarju li tipprovdi li, sabiex wieħed jibbenefika mill-kwoti tat-tariffi awtonomi msemmijin, il-kwantità eżatta tal-prodotti importati għandha titniżżel "fil-Kaxxa 41: Unitajiet supplimentari" tad-dikjarazzjoni ta' rilaxx għal ċirkolazzjoni ħielsa bl-użu tal-unità ta' kejl tal-ammont tal-kwota stipulata għal dawk il-prodotti fl-Anness I tar-Regolament (KE) Nru 2505/96. Id-dispożizzjonijiet fis-seħħ fil-qasam kopert mill-proposta Ir-Regolament (KE) Nru 2505/96 (ĠU L 345, 31.12.1996, p.1), kif emendat l-aħħar bir-Regolament (KE) Nru 1362/2008 (ĠU L 352, 31.12.2008, p.18). Konsistenza mal-bqija tal-politiki u l-għanijiet tal-Unjoni Il-proposta hija konformi mal-politiki tal-agrikoltura, tal-kummerċ, tal-impriżi, għall-iżvilupp u tar-relazzjonijiet esterni. B'mod speċjali, din il-proposta ma tolqotx ħażin l-interessi tal-pajjiżi li qegħdin jiżviluppaw u li jgawdu minn ftehim preferenzjali ta' kummerċ mal-UE (eż. ir-reġimi GSP, AKP, il-pajjiżi kandidati u potenzjalment kandidati tal-Balkani tal-Punent). KONSULTAZZJONI MAL-PARTIJIET INTERESSATI U L-VALUTAZZJONI TAL-IMPATT Konsultazzjoni mal-partijiet interessati Il-metodi ta' konsultazzjoni, is-setturi ewlenin indirizzati u l-profil ġenerali ta' dawk li wieġbu Ġie kkonsultat il-Grupp Ekonomiku dwar il-Kwistjonijiet Tariffarji li jirrappreżenta lill-industriji ta’ kull Stat Membru. Sommarju tar-risposti u kif dawn ġew ikkunsidrati Il-kwoti kollha elenkati jirriflettu l-ftehim li ntlaħaq mill-Grupp. Il-Ġbir u l-użu ta’ kompetenza L-oqsma xjentifiċi jew ta' kompetenza kkonċernati L-esperti li jirrappreżentaw l-Istati Membri fil-Grupp Ekonomiku dwar il-Kwistjonijiet Tariffarji. Metodoloġija użata Konsultazzjoni miftuħa. L-organizzazzjonijiet/esperti ewlenin ikkonsultati Esperti maħtura minn kull Stat Membru. Sommarju tal-pariri li waslu u ntużaw Ma ssemma l-ebda riskju potenzjalment serju b’konsegwenzi irreversibbli. Ftehim tal-Grupp Ekonomiku dwar il-Kwistjonijiet Tariffarji. Il-metodi użati sabiex ir-riżultati ta’ dawn l-opinjonijiet esperti jkunu disponibbli għall-pubbliku Il-pubblikazzjoni tal-proposta. Valutazzjoni tal-impatt Ma japplikax. Il-proposta ma tissemmiex fil-Programm Leġiżlattiv u ta’ Ħidma tal-Kummissjoni għall-2009. ELEMENTI LEGALI TAL-PROPOSTA Sommarju tal-azzjoni proposta Ir-Regolament tal-Kunsill li jemenda r-Regolament (KE) Nru 2505/96 li jiftaħ u jipprovdi għall-amministrazzjoni ta’ kwoti ta’ tariffi tal-Komunità awtonomi għal ċerti prodotti agrikoli u industrijali. Bażi legali L-Artikolu 26 tat-Trattat KE. Il-prinċipju tas-sussidjarjetà Il-prinċipju tas-sussidjaretà ma japplikax, għax il-proposta taqa' taħt il-kompetenza esklussiva tal-Komunità. Il-prinċipju tal-proporzjonalità Il-proposta hija konformi mal-prinċipju tal-proporzjonalità għar-raġunijiet li ġejjin. Dan is-sett ta’ miżuri huwa konformi mal-prinċipji għas-simplifikazzjoni tal-proċeduri għall-operaturi li qegħdin jaħdmu f’kummerċ barrani u mal-komunikazzjoni tal-Kummissjoni tal-1998 dwar is-sospensjonijiet tat-tariffi awtonomi u tal-kwoti (C 128, 25.4.1998, p.2). L-għażla tal-istrumenti L-istrumenti proposti: Regolament Strumenti oħra ma jkunux adattati minħabba r-raġunijiet li ġejjin: Bis-saħħa tal-Artikolu 26 tat-Trattat tal-KE, kwoti tat-tariffi awtonomi jiġu approvati mill-Kunsill b’maġġoranza kwalifikata fuq il-bażi ta’ proposta tal-Kummissjoni. IMPLIKAZZJONI BAġITARJA Dazji doganali li ma nġabrux għal ammont totali ta' € 1 576 646. IKTAR INFORMAZZJONI Emenda fil-leġiżlazzjoni eżistenti L-adozzjoni ta’ din il-proposta se tfisser li ċertu leġiżlazzjoni hija emendata. Proposta għal REGOLAMENT TAL-KUNSILL li jemenda r-Regolament (KE) Nru 2505/96 li jiftaħ u jipprovdi għall-amministrazzjoni ta’ kwoti ta’ tariffi tal-Komunità awtonomi għal ċerti prodotti agrikoli u industrijali IL-KUNSILL TAL-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 26 tiegħu, Wara li kkunsidra l-proposta mill-Kummissjoni[1], Billi: 1. Għal ċerti prodotti li għalihom infetħet kwota ta' tariffa awtonoma bir-Regolament (KE) Nru 2505/96[2], l-ammont tal-kwota stabbilit f'dak ir-Regolament huwa mfisser f'unità ta' kejl minbarra il-piż f'tunnellati jew kilogrammi u l-valur. Fejn għal dawk il-prodotti l-ebda unità ta' kejl supplimentari ma hija stabbilita fin-Nomeklatura Maqgħuda stabbilita fl-Anness I għar-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana[3], jista' jkun hemm inċertezza fir-rigward tal-unità ta' kejl li tintuża. Minħabba raġunijiet ta' ċarezza u fl-interess ta' ġestjoni tal-kwoti aħjar huwa neċessarju li tipprovdi li, sabiex isir benefiċċju mill-kwoti tat-tariffi awtonomi msemmijin, il-kwantità eżatta tal-prodotti importati għandha titniżżel "fil-Kaxxa 41: Unitajiet supplimentari” tad-dikjarazzjoni ta' rilaxx għaċ-ċirkolazzjoni ħielsa bl-użu tal-unità ta' kejl tal-ammont tal-kwota stabbilita għal dawk il-prodotti fl-Anness I tar-Regolament (KE) Nru 2505/96. 2. Id-domanda Komunitarja għall-prodotti li għalihom japplika r-Regolament (KE) Nru 2505/96 għandha tintlaħaq fl-aħjar kundizzjonijiet possibbli. Għal dan il-għan b'seħħ mill-1 ta' Lulju 2009, kwoti ta' tariffi tal-Komunità ġodda għandhom għalhekk jinfetħu bir-rata żero ta' dazju għal ammonti xierqa filwaqt li jiġi evitat kwalunkwe tfixkil fis-swieq għal dawn il-prodotti. 3. L-ammont tal-kwota tat-tariffi tal-Komunità awtonoma bin-numru 09.2767 mhuwiex biżżejjed biex ilaħħaq mal-ħtiġijiet tal-industrija Komunitarja. Għaldaqstant, dan l-ammont tal-kwota għandu jiżdied. 4. Fir-rigward tal-kwota tat-tariffi tal-Komunità awtonoma bin-numru tal-ordni 09.2806 d-deskrizzjoni tal-prodott għandha tiġi riveduta. 5. Għalhekk, ir-Regolament (KE) Nru 2505/96 għandu jiġi emendat skont dan. 6. Billi l-kwoti tat-tariffi għandhom jidħlu fis-seħħ mill-1 ta’ Lulju 2009, dan ir-Regolament għandu jibda japplika mill-istess data u jidħol fis-seħħ immedjatament, ADOTTAT DAN IR-REGOLAMENT: Artikolu 1 Ir-Regolament (KE) Nru 2505/96 huwa emendat kif ġej: (1) Jiddaħħal l-Artikolu 1a li ġej: 'Artikolu 1a Fejn ġiet ippreżentata dikjarazzjoni ta' rilaxx għal ċirkolazzjoni ħielsa, inkluża talba għal benefiċċju f'forma ta' kwota tat-tariffa awtonoma li nfetħet minn dan ir-Regolament, li għaliha l-ammont tal-kwota huwa espress f'unità ta' kejl li ma tinvolvix il-piż f’tunnellati jew f’kilogrammi u l-valur, għal prodotti li għalihom l-ebda unità supplimentari ma ġiet stabbilità fin-Nomenklatura Maqgħuda stabbilita fl-Anness I tar-Regolament tal-Kunsill (KEE) Nru 2658/87[4] , il-kwantità eżatta tal-prodotti importati għandha tiddaħħal "fil-Kaxxa 41: Unitajiet supplimentari" ta' dik id-dikjarazzjoni bl-użu tal-unità ta' miżura tal-ammont tal-kwota għal dawk il-prodotti stabbiliti fl-Anness I ta' dan ir-Regolament (2) L-Anness I huwa emendat kif ġej: (a) jiddaħħlu l-kwoti tat-tariffi għall-prodotti msemmija fl-Anness I ta' dan ir-Regolament (b) b'effett mill-1 ta' Jannar 2009, ir-ringieli għall-kwoti tat-tariffi bin-numri tal-ordni 09.2767 u 09.2806 huma sostitwiti bir-ringieli msemmija fl-Anness II ta' dan ir-Regolament. Artikolu 2 Dan ir-Regolament għandu jidħol fis-seħħ dakinhar tal-pubblikazzjoni tiegħu fil- Ġurnal Uffiċjali tal-Unjoni Ewropea. Għandu jibda japplika mill-1 ta' Lulju 2009. Madankollu, punt (b) tal-Artikolu 1(2) għandu japplika mill-1 ta' Jannar 2009. Dan ir-Regolament għandu jorbot fl-intier tiegħu u huwa applikabbli direttament fl-Istati Membri kollha. Magħmul fi Brussell, Għall-Kunsill Il-President ANNESS I Kwoti tat-tariffi msemmija fil-punt (a) tal-Artikolu 1(2) In-numru tal-ordni | Kodiċi NM | TARIC | Deskrizzjoni | Perjodu tal-kwota | L-ammont tal-kwota | Id-dazju fuq il-kwota | 09.2813 | ex 3920 91 00 | 94 | Film ta' poli(vinyl butyral) ko-estruż bi tliet saffi mingħajr faxx bil-kuluri li jisfumaw b'kontenut ta' 2,2’-ethylenedioxydiethyl bis(2-ethylhexanoate) b'perċentwali ta' 29% tal-piż iżda li ma jaqbiżx 31%, li jintuża bħala plastifikant. | 1.7. - 31.12. | 500 000 m² | 0 % | 09.2807 | ex 3913 90 00 | 86 | Sodium hyaluronate mhux sterili | 1.7. - 31.12. | 55,000 g | 0 % | 09.2815 | ex 6909 19 00 | 70 | Apparat ta' appoġġ għal katalizzaturi jew filtri, magħmulin minn ċeramiki porużi li huma magħmulin prinċiplament minn ossidi tal-aluminju u tat-titanju; li għandhom volum totali ta' mhux iżjed minn 65 litru u minn tal-inqas fetħa (miftuħa fuq naħa waħda jew fuq iż-żewġ naħat) għal kull ċentimetru kwadru ta' sezzjoni | 1.7. - 31.12. | 190 000 unità | 0% | ANNESS II Kwoti tat-tariffi msemmija fil-punt (a) tal-Artikolu 1(2) In-numru tal-ordni | Kodiċi NM | TARIC | Deskrizzjoni | Perjodu tal-kwota | L-ammont tal-kwota | Id-dazju fuq il-kwota | 09.2806 | ex 2825 90 40 | 30 | Triossidu tat-tungstenu, li jinkludi ossidu tat-tungstenu blu | 1.1.-31.12. | 12 000 tunnellata | 0 % | 09.2767 | ex 2910 90 00 | 80 | Allyl glycidyl ether | 1.1.-31.12. | 2,500 tunnellata | 0 % | DIKJARAZZJONI FINANZJARJA LEĠIŻLATTIVA GĦAL PROPOSTI LI GĦANDHOM IMPATT BAĠITARJU ESKLUSSIVAMENT RISTRETT GĦAD-DĦUL 1. ISEM TAL-PROPOSTA: Ir-Regolament tal-Kunsill li jemenda r-Regolament (KE) Nru 2505/96 li jiftaħ u jipprovdi għall-amministrazzjoni ta' kwoti ta' tariffi tal-Komunità awtonomi għal ċerti prodotti agrikoli u industrijali 2. IL-LINJI BAĠITARJI: Il-Kapitolu u l-Artikolu: Kapitolu 12, Artikolu 120 Ammont stmat għas-sena kkonċernata: € 17 655 800 000 3. IMPATT FINANZJARJU x( Il-proposta ma għandha l-ebda impatt finanzjarju fuq in-nefqa iżda għandha impatt finanzjarju fuq id-dħul – l-effett huwa kif ġej: (€ miljun sa ċifra waħda wara l-punt deċimali) Linja baġitarja | Dħul[5] | Perjodu ta' sitt xhur li jibda mill-01/07/2009 | [Sena 2009] | Artikolu 120 | L-impatt fuq ir-riżorsi proprji | 1.7.2009 – 31.12.2009 | - 1.6 | 4. MIŻURI KONTRA L-FRODI Id-dispożizzjonijiet fuq il-ġestjoni tal-kwoti tat-tariffi jinkludu miżuri meħtieġa għall-prevenzjoni u l-protezzjoni kontra l-frodi u l-irregolaritajiet. ANNESS I Effettiv mill-1. 7.2008: Id-deskrizzjoni tal-prodott | L-ammont tal-kwota (unità/tunnellati metriċi) | Il-prezz stmat (€ kull m²/ € kull kg/ kull unità) | Id-dazju (%) (2009 CCT) | Id-dazju fuq il-kwota (%) | It-telf mistenni fuq id-dħul (f'€) | Film 09.2813 | 500 000 m² | 6.26 | 6.1 | 0 | 190 930 | Sodium hyaluronate 09.2807 | 55 kg | 173 081 | 6.5 | 0 | 618 765 | Apparat ta' appoġġ 09.2815 | 190 000 u | 100 | 5 | 0 | 1 045 000 | It-telf totali mid-dħul: (EUR 1 854 695 – EUR 463 673 ) EUR 1 391 022 net. ANNESS II B'effett mill-1.7.2008: Id-deskrizzjoni tal-prodott | Varjazzjoni fl-ammont tal-kwota (unità/tunnellati metriċi) | Prezz stmat (€ kull tunnellata metrika) | Id-dazju (%) (2009 CCT) | Id-dazju fuq il-kwota (%) | Il-varjazzjoni mistennija fit-telf mid-dħul marbut mal-perjodu ta' kwota preċedenti (f'€) | Ether 09.2767 | + 1,000 tunnellata metrika. (ammont inizjali: 1,500 tunnellata metrika) | 4 500 | 5.5 | 0 | 247 500 | It-telf totali mid-dħul marbut mal-perjodu ta' kwota preċedenti: (EUR 247,500 – EUR 61,875 ) EUR 185,625 net. . [1] ĠU C , , p. . [2] ĠU L 345, 31.12.1996, p.1. [3] ĠU L 256, 7.9.1987, p. 1. [4] ĠU L 256, 7.9.1987, p. 1. [5] F'dak li għandu x'jaqsam mar-riżorsi proprji tradizzjonali (dazji agrikoli, imposti fuq iz-zokkor, dazji doganali) jeħtieġ li l-ammonti indikati jkunu ammonti netti, jiġifieri ammonti grossi wara t-tnaqqis ta' 25 % tal-ispejjeż tal-ġbir.